Naţionala României a fost învinsă de echipa Spaniei, cu scorul de 40-33 (21-12), duminică seara, pe Stade Jean Bouin din Paris, în finala mică a Rugby Europe Championship 2024.
''Stejarii'' au avut un prim sfert de oră excelent, cu două eseuri, reuşite de Marius Simionescu (5, 15), ultimul transformat de Ionel Melinte (16), astfel că scorul arăta 12-0.
Ibericii au preluat apoi controlul jocului şi au întors scorul până la pauză, prin trei încercări semnate de Martiniano Cian (27), John Bell (30) şi Mario Pichardie (40+1), toate transformate de Bautista Guemes (28, 31, 40+2).
Spania a continuat jocul bun şi după pauză, marcând încă două eseuri, prin Ignacio Pineiro (45) şi Alvar Gimeno (40), ambele transformate de Guemes (46, 51), scorul devenind 35-12.
Echipa României a dat semne de revenire după ce spaniolii au rămas în inferioritate (cartonaş galben primit de Imaz), iar Jason Tomane a reuşit un eseu (55), transformat de Melinte (56).
Spania a mai marcat un eseu, prin Santiago Evejero (71), iar meciul părea jucat la scorul de 40-19.
România a avut o tresărire de orgoliu în final, marcând două eseuri, prin Tomane (76) şi Adrian Mitu (80), ambele transformate de Alin Conache (77, 80+1), dar a pierdut cu 33-40.
În 2023, România a învins Spania cu 31-25, la Badajoz, în finala mică a Campionatului European.
La Paris au evoluat echipele:
România: 1. Iulian Hartig (Bassin d'Arcachon), 2. Ştefan Marko Buruiană (Castres Espoirs), 3. Vasile Bălan (CSA Steaua), 4. Andrei Mahu (Massy), 5. Ştefan Iancu (CSM Ştiinţa Baia Mare), 6. Nicolaas Jacob Immelman (CSM Ştiinţa Baia Mare), 7. Kamil Sobota (CS Dinamo), 8. Adrian Mitu (Pau), 9. Gabriel Rupanu (SCM USV Timişoara), 10. Hinckley Vaovasa (CS Dinamo), 11. Manumua Tevita (SCM USV Timişoara), 12. Jason Tomane (CSM Ştiinţa Baia Mare), 13. Gabriel Pop (Cascais), 14. Ionel Melinte (RCHCC), 15. Marius Simionescu (SCM USV Timişoara).
Rezerve: 16. Robert Irimescu (CSM Ştiinţa Baia Mare), 17. Alexandru Savin (CS Rapid), 18. Thomas Creţu (Stade Aurillac), 19. Iulian Lucian Mureşan (SCM USV Timişoara), 20. Dragoş Ser (SCM USV Timişoara), 21. Alin Conache (CSA Steaua), 22. Tangimana Fonovai (CS Rapid), 23. Ovidiu Neagu (CS Dinamo).
Staff: David Gerard - antrenor principal, Jonathan Edward Brooks Callard - antrenor cu treisferturile şi atac, Simon Maisuradze - antrenor înaintare, Raphael Francois Saint-Andre - antrenor asistent cu treisferturile şi îndemânare (skills), Michael Dallery - antrenor principal cu pregătirea fizică, Paul Cere-Labourdette - antrenor secund cu pregătirea fizică & GPS, Daniel Carpo - antrenor secund cu pregătirea fizică & GPS, Daniel Răzvan Wanya Crîngu - medic, Marius Lică Todosi - kinetoterapeut, David Popa - analist video.
Spania: 1. Thierry Futeu, 2. Alvaro Garcia, 3. Jon Zabala, 4. Ignacio Pineiro, 5. Imanol Urraza, 6. Matthew Foulds, 7. Mario Pichardie (căpitan), 8. Ekain Imaz, 9. Estanislao Bay, 10. Bautista Guemes, 11. Martin Alonso, 12. Alvar Gimeno, 13. Alberto Carmona, 14. Martiniano Cian, 15. John Bell. Antrenor: Pablo Bouza.
Rezerve: 16. Santiago Ovejero, 17. Simon Bessonart, 18. Lucas Santamaria, 19. Alejandro Perez, 20. Alex Saleta, 21. Kerman Aurrokoetxea, 22. Gonzalo Otamendi, 23. Pablo Rascon.